30. ΒΑΣΙΛΙΚΟΝ ΔΙΑΤΑΓΜΑ της 30 (Σεπτ.) Οκτ. 1957/10 Φεβρ. 1958 Περί αντικαταστάσεως των από 17.9.53 και από 27.9.54 Β.Δ/των «περί τρόπου κυκλοφορίας ειδών συσκευασίας νωπών οπωρών και κηπευτικών προϊόντων δυναμένων να μεταδώσουν την φυλλοξήραν και περί απαγορεύσεως κυκλοφορίας φορτηγών και λεωφορείων αυτοκινήτων δημοσίας χρήσεως από φυλλοξηριώσας και μη περιφερείας εις ωρισμένας αμολύντους τοιαύτας. Έχοντες υπ’ όψιν 1)τα άρθρ. 1 και 2 του Νόμ. 214/1914 «περί μέτρων προστασίας κατά της φυλλοξήρας» ως ούτος ετροποποιήθη και συνεπληρώθη υπό του Νόμ. 6300/1934, 2)το άρθρ. 4 του Νόμ. 2147/1952 «περί προλήψεως και καταστολής των ασθενειών και εχθρών των φυτών κλπ.», 3)τας υπ’ αριθ. 2, 13 και 15 γνωμοδοτήσεις του παρά τω Υπουργείω Γεωργίας Φυτοπαθολογικού Συμβουλίου του Ν. 2147/52 και 4)την υπ’ αριθ. 170/20.3.57 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, αποφασίζομεν και διατάσσομεν: Άρθρ.1.-1.Η διακίνησις εν τη χώρα των ειδών συσκευασίας νωπών οπωρών και κηπευτικών προϊόντων ήτοι, καφασίων, τελλάρων, κιβωτίων, κοφινίων και άλλων ομοίων, κενών ή πλήρων, υπόκειται εις περιορισμούς κατά τα εν τοις επομένοις οριζόμενα. 2.Δια του όρου «κεχρωσμένα» είδη συσκευασίας, περί ων γίνεται λόγος εν τοις επομένοις, νοείται η δημιουργία εις το άνω εξωτερικόν μέρος των ειδών τούτων συσκευασίας, περιμετρικής ευκρινούς λωρίδος δια πρασίνου ελαιοχρώματος πλάτους 6-8 εκατοστ. ή ο χρωματισμός ολοκλήρου της εξωτερικής επιφανείας δι’ εμβαπτίσεως αυτών εντός υδατοδιαλυτού πρασίνου χρώματος ανιλίνης. Δια του όρου «άχροα» είδη συσκευασίας νοείται η μη ύπαρξις χρωματισμού ως ανωτέρω. Το δια του χρώματος «μαρκάρισμα» των καφασίων κλπ. δεν νοείται, κατά την έννοιαν του παρόντος, χρωματισμός αυτών. Άρθρ.2.-1.Απαγορεύεται η εισαγωγή εις την περιοχήν του λεκανοπεδίου Αθηνών-Πειραιώς αχρόων ειδών συσκευασίας, εφ’ όσον ταύτα προέρχονται εκ των φυλλοξηριωσών περιφερειών της χώρας, επιτρεπομένης της εισαγωγής εξ αυτών μόνον κεχρωσμένων τοιούτων. 2.Αντιθέτως εκ των αμολύντων εκ της φυλλοξήρας περιφερειών της χώρας απαγορεύεται η εισαγωγή εις το λεκανοπέδιον Αθηνών-Πειραιώς κεχρωσμένων ειδών συσκευασίας, επιτρεπομένης της εισαγωγής μόνον αχρόων. Σελ.445 Προστασία κατά της φυλλοξήρας 16.Ε.γ.29-30 3.Εκ του λεκανοπεδίου Αθηνών-Πειραιώς επιτρέπεται η εξαγωγή, δια μεν τας αμολύντους εκ της φυλλοξήρας περιφερείας μόνον αχρόων ειδών συσκευασίας δια δε τας φυλλοξηριώσας τοιαύτας μόνον κεχρωσμένων. 4.Εις τας φυλλοξηριώσας περιφερείας της χώρας επιτρέπεται η εισαγωγή εκ των αμολύντων, μόνον αχρόων ειδών συσκευασίας. Ταύτα θα χρωματίζωνται άμα τη αφίξει των εις αυτας, πλην της εν άρθρ. 5 παρ. 1 εδάφ. 2 εξαιρέσεως. 5.Λεκανοπέδιον Αθηνών-Πειραιώς θεωρείται, εις ό,τι αφορά την εφαρμογήν των διατάξεων του παρόντος Β.Δ/τος η περιοχή η περικλειομένη εντός νοητής περιμετρικής γραμμής διηκούσης από του Κόλπου Βάρης, κορυφογραμμής του Υμηττού, ανατολικών ορίων του προαστείου Αγ. Παρασκευής, εξωτερικών ορίων των προαστείων Χαλανδρίου, Αμαρουσίου, Κηφισιάς, Εκάλης, βορεινών ορίων Αχαρνών και άνω Λιοσίων υπωρειών Πάρνηθος και ανατολικών ορίων Ελευσίνος μέχρι της θαλάσσης. Άρθρ.3.-1.Είδη συσκευασίας νωπών οπωρών και κηπευτικών προϊόντων άχροα, μεταφερόμενα εκ των αμολύντων φυλλοξήρας περιφερειών εις τας φυλλοξηριώσας τοιαύτας, κατ’ εφαρμογήν της παρ. 4 του προηγουμένου άρθρου, απαγορεύεται να επανεισαχθώσιν εις τας πρώτας. Κατ’ εξαίρεσιν των διατάξεων του άρθρ. 2 παρ. 4 επιτρέπεται όπως τα άχροα είδη συσκευασίας τα εισαχθέντα εις τας φυλλοξηριώσας περιφερείας μη χρωσθώσιν αλλά να επανεισαχθώσιν εις τας αμολύντους φυλλοξήρας περιφερείας ως κενά μόνον υπό τον όρον προηγουμένης απεντομώσεως αυτών. 2.Η κατά την προηγουμένην παράγραφον απεντόμωσις θα πραγματοποιήται εντός ειδικών δεξαμενών ή θαλάμων εγκαθισταμένων εις τας προβλήτας των λιμένων επανεισαγωγής ή προκειμένου περί μεσογειακών περιοχών, εις τόπους κειμένους εις τα όρια, άτινα χωρίζουν τας αμολύντους φυλλοξήρας περιοχάς από τας φυλλοξηριώσας τοιαύτας. Αι δαπάναι εγκαταστάσεως των ειδικών τούτων δεξαμενών ή θαλάμων απεντομώσεως θέλουσι βαρύνη τον προϋπολογισμόν του Κ.Τ.Γ.Κ. και Δασών ή τας κατά τόπους Ενώσεις Γεωργικών Συνεταιρισμών. 3.Δι’ αποφάσεων του Υπουργού της Γεωργίας δύναται να ορισθώσιν οι λιμένες και άλλοι τόποι εγκαταστάσεως των ειδικών δεξαμενών ή θαλάμων απεντομώσεως, αι υπηρεσίαι του Υπουργείου Γεωργίας ή αι Ενώσεις Γεωργικών Συνεταιρισμών αίτινες θα εκτελώσι τας απεντομώσεις τη εποπτεία των Γεωργικών Υπηρεσιών, ο τρόπος και τα μέσα εκτελέσεως των απεντομώσεων, ο καθορισμός του  Σελ. 446 ποσοστού του απεντομωτικού δικαιώματος κατ’ είδος συσκευασίας προς κάλυψιν της αξίας των φαρμάκων, των ημερομισθίων, της αποσβέσεως των δεξαμενών ή θαλάμων και των χρησιμοποιουμένων εργαλείων κλπ., το οποίον εκάστοτε θα βαρύνη τους υποχρέους μεταφορείς των ειδών συσκευασίας, ο τρόπος εισπράξεως του ποσοστού τούτου ως και πάσα άλλη αναγκαία δια την ομαλήν και απρόσκοπτον εκτέλεσιν του έργου τούτου λεπτομέρεια. Άρθρ.4.-1.Επιτρέπεται η μεταφορά εκ των φυλλοξηριωσών περιφερειών της χώρας εις τας αμολύντους τοιαύτας, νωπών οπωρών συσκευασμένων εντός καινουργών χαρτοκιβωτίων το πρώτον και εφ’ άπαξ χρησιμοποιουμένων. 2.Νωπαί οπώραι ή άλλα γεωργικά είδη συσκευασμένα εντός αχρόων ειδών συσκευασίας και προοριζόμενα δια την αλλοδαπήν, επιτρέπεται να εξαχθώσιν εκ των φυλλοξηριωσών περιφερειών τηρουμένων των εκ των κειμένων διατάξεων προβλεπομένων διατυπώσεων ποιοτικού ελέγχου κλπ., υπό τον όρον όμως της εγκαίρου ειδοποιήσεως των αρμοδίων τελωνειακών και γεωργικών αρχών των τόπων μεταφορτώσεων περί της επικειμένης εξαγωγής τούτων. Άρθρ.5.-1.Οι έμποροι νωπών οπωρών και κηπευτικών προϊόντων ως και οι ιδιοκτήται ή οπωσδήποτε εκμεταλλευόμενοι ψυγεία ή ψυκτικούς θαλάμους διατηρήσεως νωπών οπωρών κλπ. εντός της περιοχής του λεκανοπεδίου Αθηνών-Πειραιώς, υποχρεούνται όπως τοποθετώσι και διαφυλάττωσιν εις ιδιαιτέρους χώρους τα άχροα είδη συσκευασίας λαμβάνοντες μέριμναν και δια την μη τοποθέτησιν εντός αχρόων ειδών συσκευασίας υπολειμμάτων της συσκευασίας (φύλλων, κλώνων, τεμαχίων χάρτου κλπ.) προερχομένων εκ των κεχρωσμένων τοιούτων. 16.Ε.γ.30 Προστασία κατά της φυλλοξήρας 2.Οι ιδιοκτήται ή εκμεταλλευόμενοι οπωσδήποτε ψυγεία ή ψυκτικούς θαλάμους διατηρήσεως νωπών οπωρών, υποχρεούνται όπως μη δέχωνται εις τα ψυγεία των οπώρας ή λαχανικά γενικώς, συσκευασμένα εντός αχρόων ειδών συσκευασίας προερχομένων εκ των φυλλοξηριωσών περιφερειών και καταγγέλουν αμελλητί εις τας αρμοδίας υπηρεσίας του Υπουργείου Γεωργίας την πράξιν ως και τους παραβάτας της παρούσης διατάξεως. 3.Μεταφορτώσεις και μετασυσκευασίαι νωπών οπωρών και κηπευτικών προϊόντων προελεύσεως φυλλοξηριωσών περιφερειών και προοριζομένων δια τας αμολύντους φυλλοξήρας τοιαύτας, επιτρέπεται μόνον εντός των περιοχών των πόλεων Αθηνών-Πειραιώς. Άρθρ.6.-1.Αι αεροπορικαί, ατμοπλοϊκαί, σιδηροδρομικαί και άλλαι εταιρείαι ή οργανισμοί μεταφορών, οι ιδιοκτήται και οδηγοί αυτοκινήτων ως και οι έμποροι και ιδιοκτήται ή οπωσδήποτε εκμεταλλευόμενοι ψυγεία ή ψυκτικούς θαλάμους διατηρήσεως νωπών οπωρών κλπ., υποχρεούνται να τηρώσι τας διατάξεις του παρόντος. Άρθρ.7.-1.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Από της αυτής χρονολογίας καταργούνται τα από 17.9.1953 και 27.2.1954 Β.Δ/τα περί τρόπου κυκλοφορίας ειδών συσκευασίας νωπών οπωρών και κηπευτικών προϊόντων δυναμένων να μεταδώσουν την φυλλοξήραν και περί απαγορεύσεως κυκλοφορίας φορτηγών και λεωφορείων αυτοκινήτων δημοσίας χρήσεως από φυλλοξηριώσας και μη περιφερείας εις ωρισμένας αμολύντους τοιαύτας. 2.Εις τον επί της Γεωργίας Υπουργόν ανατίθεμεν την δημοσίευσιν και εφαρμογήν του παρόντος. 